Chicago Bulls

Os Chicago Bulls son un equipo profesional de baloncesto estadounidense con sede en Chicago, Illinois. Os Bulls xogan na División Central da Conferencia Leste da National Basketball Association (NBA). Fundados o 16 de xaneiro de 1966, o equipo ten a súa sede no United Center, pavillón que comparte cos Chicago Blackhawks da National Hockey League (NHL). A época máis esplendorosa do equipo foi a década de 1990, sendo durante esta época unha das máis importantes dinastías da historia da NBA, gañando seis campionatos entre 1991 e 1998. Todos estes títulos foron conseguidos grazas á achega de membros do Salón da Fama como Michael Jordan, Scottie Pippen e o adestrador Phil Jackson. Os Bulls son a única franquía da NBA en gañar máis dun campionato sen perder nunca unha final.

Os Bulls gañaron un total de 72 partidos durante a fase regular da temporada , o que supón un récord da NBA, sendo ademais o único equipo da historia en gañar 70 ou máis partidos nunha soa campaña. Moitos especialistas e analistas consideran os Bulls de 1996 como un dos mellores equipos da historia da competición. En 2015, os Bulls son a terceira franquía máis valiosa da NBA de acordo á revista Forbes, cun valor estimado de 2.000 millóns de dólares e uns beneficios durante a temporada  de aproximadamente 65 millóns. Michael Jordan e Derrick Rose son os dous xogadores da franquía que teñen gañado o título da MVP da NBA.

 Historia 
 Primeiros anos 
Os Chicago Bulls son o terceiro equipo NBA que pasa por Chicago, despois dos Packers/Zephyrs e dos Stags (1946-1950). Hoxe, os Bulls aínda xogan coa camisola azul e vermella dos Stags ás veces. A franquía formouse na tempada 1966-1967, e xa inmediatamente mostrou boas maneiras conseguindo o mellor balance da historia dun equipo debutante na NBA, cualificándose para os playoffs. Durante as súas dúas primeiras tempadas, a meirande parte dos partidos na casa foron xogados no International Amphitheatre, antes de mudarse ó Chicago Stadium definitivamente en 1994. Nos seguintes anos, a directiva dos Bulls dedicaría o seu tempo a montar un cadro de xogadores competitivo, aínda que nunca chegaron ó máis alto. Na década dos 70, os Bulls caracterizábanse por ser un equipo duro e moi defensivo, construído ó redor de Jerry Sloan, un defensor moi rochoso, dos alas Bob Love e Chet Walker, do base Norm Van Lier e do pivote Tom Boerwinkle. Aínda así, o equipo só gañou un título de división, e nunca acadou as finais da liga.

A finais da década dos 70 e a principios dos 80, o equipo chegou ó teito da liga. Artis Gilmore, conseguido a través dun draft de dispersión da ABA en 1976, liderou a un equipo que incluía tamén ó base Reggie Theus e ós alas David Greenwood e Orlando Woolridge. Despois de que Gilmore fora trocado polo pivote Dave Corzine dos San Antonio Spurs, os Bulls xa tiñan un alto poder ofensivo centrado en Theus, ó que despois se unirían Quentin Daly e Ennis Watley. Malia todo iso, os resultados seguían a ser decepcionantes, polo que a directiva decidiu cambia-lo rumbo e intercambiou a Theus na tempada 1983-84.

 A chegada de Jordan 
No verán de 1984, a fortuna do equipo cambiou para ben cando conseguiron a terceira posición no draft dese ano, despois dos Houston Rockets e dos Portland Trail Blazers. Despois de que os Rockets elixiran a Hakeem Olajuwon, e os Blazers a Sam Bowie, os Bulls escolleron ó escolta Michael Jordan, procedente da Universidade de North Carolina. Jordan redefiniría o baloncesto e reescribiría o libro dos récords, converténdose no mellor xogador de tódolos tempos.

O equipo, sendo o novo dono Jerry Reinsdorf e Director xeral Jerry Krause, decidiu reconstruírse ó redor de Jordan. Este xogador clave na historia dos Bulls rompería varios récords da franquía no seu ano de rookie en anotación (terceiro na liga) e roubos (cuarto na liga), e conduciría ó equipo de novo ós playoffs. Gañou nesa tempada o premio ó Rookie do Ano e foi incluído no segundo equipo de xogadores NBA.

Na pretempada, o equipo asinou ó base John Paxson e elixiu no draft ó ala-pivote Charles Oakley. Xunto a Jordan e a Corzine, daríanlle a meirande parte do poder atacante ós Bulls nas dúas tempadas seguintes. Ó principio da tempada Jordan esnaquizábase un pé, motivo polo cal a franquía fichou a lenda da NBA George Gervin, que contribuíu sobre todo en anotación, rematando como segundo máximo anotador do equipo por detrás de Woolridge. Jordan recuperouse para os playoffs, cando se enfrontaron dende a oitava praza ós Boston Celtics, que conseguiran un balance de 67-15 na tempada regular, liderados por Larry Bird. Aínda que os Bulls foron barridos, Jordan logrou supera-lo récord de anotación nun único encontro en playoffs, con 63 puntos no segundo partido das series, o que provocou que Bird chamarao God disguised as Michael Jordan. (Deus disfrazado de Michael Jordan).

Na tempada 1986-87 Jordan continuou o seu asalto ós libros de récords, liderando a liga en anotación con 37.1 puntos por partido, e sendo o primeiro Bull nomeado no primeiro equipo da NBA. Pero os Bulls foron de novo barridos polos Celtics nos playoffs. Na seguinte tempada, a 1987-88, Kreuse elixiu en oitava posición do draft dese ano ó pivote Olden Polynice e no décimo posto ó ala-pivote Horace Grant, e no mesmo día do draft Polynice foi trocado polo ala Scottie Pippen, elixido polos Seattle SuperSonics. Con Paxson e Jordan no xogo exterior, Brad Sellers e Oakley nos postos de ala, Corzine na pintura, e cos rookies Pippen e Grant salindo dende a bancada, os Bulls fixeron moito balbordo, gañando 50 partidos e acadando as semifinais da Conferencia Leste, caendo derrotados alí contra os que despois serían os gañadores da conferencia, os Detroit Pistons, en cinco encontros. Jordan foi nomeado ese ano MVP da NBA nese ano, sería a primeira das cinco veces que o gañou.

A tempada 1988-89 foi a segunda seguida de grandes movementos en pretempada. O ala-pivote Charles Oakley, que liderou a liga no total de rebotes nos anos 87 e 88 foi trocado polo pivote Bill Cartwright procedente dos New York Knicks e por unha elección no draft utilizada para elixir o pivote Will Perdue. O novo quinteto titular formado por Paxson, Jordan, Pippen, Grant e Cartwright tardou algún tempo en acomodarse, pero remataron a tempada nas finais da Conferencia Leste, onde perderon contra os que logo serían os campións da NBA, os Detroit Pistons, en seis partidos.

Na 1989-90, Jordan foi o máximo anotador da liga por cuarta tempada consecutiva, e por fin entrou no equipo do All-Star por primeira vez xunto a Scottie Pippen. Tamén houbo trocos na bancada, xa que Doug Collins foi substituído polo seu asistente, Phil Jackson, quen trouxo ó equipo a Tex Winter, un especialista no triángulo ofensivo característico de Jackson. Os Bulls tamén elixiron no draft de 1989 ó pivote Stacey King e ó base BJ Armstrong. Con estas pezas adicionais e o quinteto inicial do ano anterior, os Bulls volveron ás finais de conferencia e volveron perder contra os Pistons, pero esta vez conseguiron forza-los sete partidos.

 Primeiros tres títulos 
Xa na tempada 1990-91, os Bulls esquecéronse das escusas e encararon o ano cunha misión definida. Fixeron o récord da franquía en encontros gañados con 61. Nos playoffs arrasaron, barrendo ós Pistons nas finais de conferencia e nas finais da NBA gañaron a uns Lakers liderados por Magic Johnson en cinco partidos, sendo o derradeiro da serie o 12 de xuño de 1991. Michael Jordan gañou os títulos de MVP das finais e da tempada regular, e o seu quinto título seguido de máximo anotador.

Os Bulls gañaron o seu segundo título consecutivo na tempada 1991-92 despois de esnaquiza-lo récord de vitorias da franquía con 67. Nas finais gañáronlle a Clyde Drexler e os seus Blazers en seis encontros. Jordan volveu gaña-los títulos de MVP das finais e da tempada regular, e o seu sexto título seguido de máximo anotador.

Na 1992-93 os Bulls fixeron o que ningún dende aqueles lendarios Celtics da década dos 60 gañando tres títulos consecutivos, enfrontándose na final ós Phoenix Suns, que tiñan ó MVP da liga regular, Charles Barkley. O tiro gañador de John Paxson deulles ós Bulls a vitoria no sexto partido disputado en Fénix por 99-98. Jordan foi de novo MVP das finais despois de establecer un novo récord de puntos nun encontro da final. Ademais, tamén empatou con Wilt Chamberlain co seu sétimo título de máximo anotador.

Xa no verán, Jordan asombrou a toda a comunidade baloncestística anunciando a súa retirada, só uns meses despois da morte do seu pai. Scottie Pippen pasou a lidera-los Bulls, xa que nas tempadas anteriores demostrárase un dos mellores xogadores na liga. Recibiu axuda de Horace Grant e de BJ Armstrong, que nesa tempada foron All-Stars por primeira vez. Tamén eran pezas do equipo Cartwright, Perdue, o base Pete Myers e o rookie de Croacia Toni Kukoč. Pero malia a asombrosa tempada regular que fixeron os Bulls, gañando 55 partidos, nos playoffs caeron en segunda rolda contra os Knicks, cunha polémica incluída no quinto partido tras unha falta pitada polo árbitro Hue Hollins.

 A volta de Jordan 
En 1994, os Bulls perderon a Horace Grant e a Bill Cartwright, que marcharon coma axentes libres, pero conseguiron ó base All-Star Ron Harper. Con estes movementos, os Bulls tiñan a Armstrong e a Harper no xogo exterior, Pippen e Kukoč nas alas e Perdue na pintura. Tamén contaban co tirador especialista Steve Kerr, con Myers, e cos pivotes Luc Longley e Bill Wennignton. Pero mentres estaban a xoga-la liga, o 17 de marzo de 1995 recibiron a mellor noticia posible: Jordan volvía dende o retiro. Pronto estivo de novo entre os mellores da liga, anotando 55 puntos contra os Knicks no seu quinto partido dende a súa volta, e liderou ós Bulls ó quinto posto da conferencia, gañando na primeira rolda dos playoffs ós Charlotte Hornets. Pero xa en segunda rolda non foron capaces de derrotar ós que despois serían os campóns da conferencia, os Orlando Magic de Horace Grant e Shaquille O'Neal. Cando Jordan volveu ós Bulls, inicialmente levaba o dorsal 45 (que tamén foi o seu dorsal cando xogaba nos Birmingham Barons, un equipo de béisbol das ligas menores afiliado ós Chicago White Sox, por mor da retirada do seu dorsal trala súa primeira marcha. Pouco despois volveu ó 23 a cambio dunha multa.

Na pretempada, BJ Armstrong marchou por mor dun draft de expasión, pero Krause fixo un movemento maxistral, mandando a Will Purdue ós San Antonio Spurs a cambio de Dennis Rodman, especialista reboteador con catro títulos nese apartado. Cun quinteto inicial formado por Harper, Jordan, Pippen, Rodman e Longley, e quizais a mellor bancada da liga con Kerr, Kukoč, Wennington e os alas Randy Brown e Jud Buechler, os Bulls experimentaron unha das meirandes mellorías no balance na historia da liga, pasando dun 47-35 a un 72-10, que aínda segue a se-lo mellor balance da historia. Jordan gañou o seu oitavo título de mellor anotador, Rodman o seu quinto título de máximo rebotador seguido, e Kerr liderou a liga en triplas. Ademais, Jordan logrou a "Tripla Coroa" co MVP da tempada regular, do All-Star e das finais. Krause gañou o premio ó Executivo do Ano, Jackson ó Adestrador do Ano e Kukoč foi o Sexto Home do Ano. Por se fora pouco, Pippen e Jordan entraron no primeiro equipo da NBA, e ámbolos dous máis Rodman entraron no mellor equipo defensivo. O equipo gañou o seu cuarto anel ante os Seattle SuperSonics de Gary Payton e de Shawn Kemp.

Os Bulls repetiron os bos resultados da tempada anterior na 1996-1997, empatando o segundo mellor balance da historia da liga cun 69-13 e gañando o seu segundo anel consecutivo, o quinto en total, contra os Utah Jazz de John Stockton e Karl Malone. Jordan conseguiu o seu segundo título de máximo anotador consecutivo e o seu noveno en total, e Rodman o seu sexto título seguido de máximo rebotador.

Conseguiron outro Three-peat (tres títulos consecutivos) na tempada 1997-1998, gañando 62 partidos de tempada regular e plantándose nas finais sen moita dificultade. Jordan gañou o seu décimo título de máximo anotador e o terceiro seguido, e a súa segunda "Tripla Coroa" (MVP do All-Star, da tempada regular e das finais da NBA), Rodman conseguía o seu sétimo título de máximo reboteador, batendo con el o récord, e os Bulls derrotaron nas finais ós Jazz por segundo ano consecutivo. No sexto e derradeiro encontro, Jordan deu un pasiño atrás e anotou o tiro gañador a falta de cinco segundos do final do encontro, o que sería o seu derradeiro lanzamento nos Bulls.

 Desmantelación 
O verán de 1998 trouxo un final abrupto á unha era tan tremendamente existosa. Krause cría que os xogadores dos Bulls xa eran demasiado vellos e incapaces de ser competitivos. Decidiu que as únicas oportunidades do equipo eran ou a reestruturación ou un declive lento pero seguro. Planeou afundi-lo equipo nas derradeiras posicións da liga e conseguir eleccións de draft en postos altos mentres facía espazo no límite salarial para asinar un par de axentes libres en dous anos. Despois de ser vetado nun intento previo polo dono Jerry Reinsdorf, Krause mandou a Scottie Pippen por apenas nada ós Houston Rockets, non renovou ó adestrador Phil Jackson, que marchou ós Lakers e animou a Michael Jordan a que se retirara de novo. Krause tampouco renovou a Dennis Rodman, trocou a Luc Longley e a Steve Kerr por varias eleccións de draft e asinou un novo adestrador sen experiencia profesional, Tim Floyd, procedente da Universidade de Iowa State, onde tivera varios éxitos a nivel de NCAA. Cun novo quinteto titular formado polo base Randy Brown, o escolta Ron Harper, o ala Brent Barry, o ala-pivote Toni Kukoč e o pivote Bill Wennington, o equipo rematou a temporada da folga (1998-1999) gañando 13 de 50 partidos e cun Kukoč que liderou ó equipo en anotación, rebotes e asistencias, pero que foron de pouca axuda mentres o equipo facía unha tempada desastrosa.

 Cinco anos difíciles 
O mal final da tempada anterior tiña un feito destacado: os Bulls gañaron a lotería do draft e a elección número un utilizouse para escoller ó ala-pivote Elton Brand. Sen Harper, Brown, Wennington e Barry, que marcharon na pretempada, Brand e o tamén rookie Ron Artest botáronse o equipo ás costas, especialmente despois de que Kukoč se lesionara tendo que perderse a meirande parte da tempada, e sendo traspasado por unha elección de draft no límite do tempo para intercambios entre franquías. Brand acadou por primeira vez dende os días de Artis Gilmore unha media de máis 20 puntos e máis de 10 rebotes. Ademais, encabezou a clasificación dos rookies en anotación, rebotes, tapóns, porcentaxe de tiros de campo e en minutos xogados. Isto valeulle a Brand para ser nomeado Co-Rookie do Ano da tempada 1999-2000 xunto a Steve Francis, dos Houston Rockets e para entrar no mellor equipo de rookies, mentres Artest era nomeado para o segundo mellor equipo de rookies. Malia iso, o equipo acababa cun pésimo balance, 17-65, o segundo peor desa tempada.

Despois dun verán no que semellaba que os Bulls querían asinar a tódolos axentes libres do mercado (Tim Duncan, Grant Hill, Tracy McGrady, Eddie Jones ou incluso Tim Thomas), Krause ficha ó pivote Brad Miller, ó escolta Ron Mercer (ámbolos dous axentes libres) e elixiu no draft a Marcus Fizer, ala-pivote, e a Chris Mihm, pivote, e que foi mandado ós Cavaliers polo base Jamal Crawford. Brand liderou de novo ó equipo promediando de novo máis de 20 puntos e máis de 10 rebotes, pero as novas fichaxes non fixeron un bo papel e o equipo rematou co peor récord da súa historia, 15-67.

Os seareiros dos Bulls entraron en shock cando no día do draft de 2001 Krause transpasou a Elton Brand ós Clippers pola segunda elección desde draft, Tyson Chandler. Ademais elixiu a Eddy Curry no posto número catro. Ámbolos dous xogadores saían directamente do instituto e non se esperaba que contribuíran moito ó equipo nas vindeiras tempadas, pero víanse como posíbeis xogadores franquía nun futuro non moi distante. O equipo comezou a xoga-la tempada sen un líder claro, pero na metade do ano os tres maiores anotadores, Mercer, Artest e Miller, xunto a Kevin Ollie, foron trocados cos Indiana Pacers polo base veterano Jalen Rose, por Travis Best e por Norman Richardson. Tamén houbo un cambio na bancada, pasando a se-lo novo adestrador Bill Cartwright, antigo xogador dos Bulls e asistente técnico de Floyd, ó que rematou substituíndo por mor dunhas discusións entre os xogadores e a directiva. Houbo unha lixera mellora no balance final da tempada, pasando de 15 a 21 encontros gañados, pero aínda seguían a ocupa-la derradeira posición na cualificación.

A temporada 2002-2003 comezou con moito optimismo. Elixiron o base Jay Williams no segundo posto do draft. O equipo estaba formado por un núcleo moi novo composto por Rose, Williams. Crawford, Marcus Fizer, o acabado de chegar Donyell Marshall, Curry, Chandler e o base Trenton Hassell, na primeira tempada completa de Bill Cartwright no asento de adestrador. Curry encabezou a liga na porcentaxe de tiros anotados, converténdose no primeiro xogador dos Bulls que lideraba algunha estatística importante da liga dende Jordan. Os Bulls lograron mellora-lo balance do ano anterior rematando cun 30-52.

Xa no verán de 2003, o que fora Director xeral durante moito tempo, Jerry Krause, retirouse, e anunciouse que o seu sucesor sería o antigo xogador John Paxson. Jay Williams resultou gravemente ferido nun accidente de motocicleta, non volvendo a xogar aínda ata a actualidade. Para substituílo, Paxson elixiu na posición número sete do draft ó base Kirk Hinrich, e tamén fichou ó veterano axente libre e ex xogador franquía dos Bulls Scottie Pippen. Con Pippen xogando, Cartwright na bancada e Paxson na directiva, os Bulls esperaban que a maxia da época dos seus campionatos volvera.

Pero a tempada 2003-2004 foi unha sonora decepción. Eddy Curry volveu ó equipo, e con el volveron as preguntas sobre o seu compromiso co equipo. Ademais, Tyson Chandler sufriu unha lesión crónica nas costas, que lle fixo perderse máis de trinta encontros. E por se fose pouco, Pippen sufriu problemas nos xeonllos, o que minimizou a súa capacidade para lidera-lo equipo e lle fixo pensar na retirada. Jamal Crawford foi moi irregular. Todo isto levou a que Cartwright fora despedido, sendo asinado o ex-adestrador dos Phoenix Suns Scott Skiles. Un troco cos San Antonio Spurs trouxo a Antonio Davis e a Jerome Williams ó equipo a cambio de Rose e de Marshall, o que foi visto como unha estratexia para gañar traballo duro e defensa a cambio de capacidade atlética. Despois de vagar durante toda a tempada, os Bulls remataron cun balance de 23-59, o segundo peor da liga. Fizer non renovou, e Crawford foi parte dun sign-and-trade cos Knicks por xogadores con contratos a piques de rematar. O único xogador destacado neste ano foi Hinrich, que se converteu nun dos favoritos dos seareiros pola súa determinación e pola súa habilidade atlética. Ademais, foi nomeado no mellor equipo rookie do ano.

 Volta aos playoffs 
Durante a pretempada de 2004, Paxson intercambiou unha elección de draft de 2005 a cambio dunha elección adicional no draft de 2004 cos Phoenix Suns. Foron usadas para elixir o base da Universidade de Connecticut Ben Gordon e ó ala da Universidade Duke Luol Deng en primeira rolda, e ó base Chris Duhon, tamén procedente de Duke. Ademais, se fichou ó axente libre Andrés Nocioni, que gañara a medalla de ouro nos Xogos Olímpicos dese ano, sendo membro da selección de baloncesto da Arxentina. Nese momento, os Bulls tiñan ó quinteto titular máis mozo da liga, detrás dos Phoenix Suns. Despois dun decepcionante inicio de 0 vitorias e 9 derrotas, o equipo comezou a amosar signos de melloría, confiando na defensa e nas varias explosións no derradeiro cuarto de Gordon. Ó final da tempada, os Bulls lograron acada-los playoffs, superando o 50% de vitorias no partido número 39 do ano, e rematando co terceiro posto da Conferencia Leste e conseguindo chegar por primeira vez á post-tempada dende a época de Jordan.

Pero desafortunadamente, as lesións de Deng e Curry no final da tempada regular deixou ós Bulls sen unha presenza anotadora constante. Casualmente, a primeira franquía coa que se enfrontaron nos playoffs do 2005 foron os Washington Wizards, o equipo ó que volveu Jordan despois da súa segunda retirada. Malia comeza-las series con dúas vitorias na casa, os Bulls perderon os seguintes catro partidos e polo tanto as series. Ben Gordon converteuse no primeiro rookie en gaña-lo premio ó Mellor sexto home, e no primeiro xogador dos Bulls en gañalo dende que o fixera Toni Kukoč en 1996.

 Tradición nos playoffs 
Os Bulls teñen a tradición non oficial de vestir zapatillas negras nos playoffs, sen ter en conta se xogan na casa ou fóra; e que data dos días nos que Michael Jordan comezou a encabeza-lo equipo nos playoffs. Malia non estar presentes nos playoffs durante seis tempadas despois do último campionato, cando volveron no ano 2004-2005 volveu esta tradición. Outra tradición e que cando xogan varios partidos seguidos fóra da casa só visten os uniformes vermellos, nunca os negros.

 Pavillón 

 International Amphitheatre (1966-1967) 
 Chicago Stadium (1967-1994) 
 United Center (1994-presente)

 Récords tempada por tempada 
Campións da NBACampións de Conferencia *Campións de División ^Clasificados para playoffs ¤

 TempadaConferenciaDivisión Pos. V D % PDPlayoffsGalardónsAdestrador1966-67—Oeste4º ¤3348.40711Perdidas Semifinais de División vs. St. Louis Hawks, 3–0Johnny Kerr(Adestrador do Ano)Johnny "Red" Kerr1967-68—Oeste4º ¤2953.35427Perdidas Semifinais de División vs. Los Angeles Lakers, 4–1—Johnny "Red" Kerr1968-69—Oeste5º3349.40222Non chegou a playoffs—Dick Motta1969-70—Oeste3º ¤3943.4769Perdidas Semifinais de División vs. Atlanta Hawks, 4–1—Dick Motta1970-71OesteMedio-Oeste2º ¤5131.6222Perdidas Semifinais de Conferencia vs. to Los Angeles Lakers, 4–3Dick Motta(Adestrador do Ano)Dick Motta1971-72OesteMedio-Oeste2º ¤5725.6956Perdidas Semifinais de Conferencia vs. Los Angeles Lakers, 4–0—Dick Motta1972-73OesteMedio-Oeste2º ¤5131.6229Perdidas Semifinais de Conferencia vs. Los Angeles Lakers, 4–3—Dick Motta1973-74OesteMedio-Oeste2º ¤5428.6599Gañadas Semifinais de Conferencia vs. Detroit Pistons, 4–3 Perdidas Finais de Conferencia vs. Milwaukee Bucks, 4–0—Dick Motta1974-75OesteMedio-Oeste ^1º ^4735.573—Gañadas Semifinais de Conferencia vs. Kansas City-Omaha Kings, 4–2 Perdidas Finais de Conferencia vs. Golden State Warriors, 4–3—Dick Motta1975-76OesteMedio-Oeste4º2458.29314Non chegou a playoffs—Dick Motta1976-77OesteMedio-Oeste2º ¤4438.5376Perdida Primeira Rolda vs. Portland Trail Blazers, 2–1—Ed Badger1977-78OesteMedio-Oeste3º4042.4888Non chegou a playoffs—Ed Badger1978-79OesteMedio-Oeste5º3151.37817Non chegou a playoffs—Larry Costello  Scotty Robertson1979-80OesteMedio-Oeste3º3052.36619Non chegou a playoffs—Jerry Sloan1980-81LesteCentral2º ¤4537.54915Gañada Primeira Rolda vs. New York Knicks, 2–0  Perdidas Semifinais de Conferencia vs. Boston Celtics, 4–0—Jerry Sloan1981-82LesteCentral5º3448.41521Non chegou a playoffs—Jerry Sloan  Phil Johnson  Rod Thorn1982-83LesteCentral4º2854.34123Non chegou a playoffs—Paul Westhead1983-84LesteCentral5º2755.32923Non chegou a playoffs—Kevin Loughery1984-85LesteCentral3º ¤3844.46321Perdida Primeira Rolda vs. Milwaukee Bucks, 3–1Michael Jordan(Rookie do Ano)Kevin Loughery1985-86LesteCentral4º ¤3052.36627Perdida Primeira Rolda vs. Boston Celtics, 3–0—Stan Albeck1986-87LesteCentral5º ¤4042.48817Perdida Primeira Rolda vs. Boston Celtics, 3–0—Doug Collins1987-88LesteCentral2º ¤5032.6104Gañada Primeira Rolda vs. Cleveland Cavaliers, 3–2 Perdidas Semifinais de Conferencia vs. Detroit Pistons, 4–1Jerry Krause (Executivo do Ano)Michael Jordan(MVP All-Star Game, Xogador Defensivo do Ano e MVP)Doug Collins1988-89LesteCentral5º ¤4735.57316Gañada Primeira Rolda vs. Cleveland Cavaliers, 3–2 Gañadas Semifinais de Conferencia vs. New York Knicks, 4–2 Perdidas Finais de Conferencia vs. Detroit Pistons, 4–2—Doug Collins1989-90LesteCentral2º ¤5527.6714Gañada Primeira Rolda vs. Milwaukee Bucks, 3–1 Gañadas Semifinais de Conferencia vs. Philadelphia 76ers, 4–1 Perdidas Finais de Conferencia vs. Detroit Pistons, 4–3—Phil Jackson1990-91Leste *Central ^1º6121.744—Gañada Primeira Rolda vs. New York Knicks, 3–0 Gañadas Semifinais de Conferencia vs. Philadelphia 76ers, 4–1 Gañadas Finais de Conferencia vs. Detroit Pistons, 4–0Gañadas Finais da NBA vs. Los Angeles Lakers, 4–1Michael Jordan(MVPF e MVP)Phil Jackson1991-92Leste *Central ^1º6715.817—Gañada Primeira Rolda vs. Miami Heat, 3–0 Gañadas Semifinais de Conferencia vs. New York Knicks, 4–3 Gañadas Finais de Conferencia vs. Cleveland Cavaliers, 4–2Gañadas Finais da NBA vs. Portland Trail Blazers, 4–2Michael Jordan(MVPF e MVP)Phil Jackson1992-93Leste *Central ^1º5725.695—Gañada Primeira Rolda vs. Atlanta Hawks, 3–0 Gañadas Semifinais de Conferencia vs. Cleveland Cavaliers, 4–0 Gañadas Finais de Conferencia vs. New York Knicks, 4–2Gañadas Finais da NBA vs. Phoenix Suns, 4–2Michael Jordan(MVPF)Phil Jackson1993-94LesteCentral2º ¤5527.6712Gañada Primeira Rolda vs. Cleveland Cavaliers, 3–0 Perdidas Semifinais de Conferencia vs. New York Knicks, 4–3Scottie Pippen(MVP All-Star Game)Phil Jackson1994-95LesteCentral3º ¤4735.5735Gañada Primeira Rolda vs. Charlotte Hornets, 3–1 Perdidas Semifinais de Conferencia vs. Orlando Magic, 4–2—Phil Jackson1995-96Leste *Central ^1º7210.878—Gañada Primeira Rolda vs. Miami Heat, 3–0 Gañadas Semifinais de Conferencia vs. New York Knicks, 4–1 Gañadas Finais de Conferencia vs. Orlando Magic, 4–0Gañadas Finais da NBA vs. Seattle SuperSonics, 4–2Phil Jackson (Adestrador do Ano)Jerry Krause (Executivo do Ano)Michael Jordan(MVP All-Star Game, MVPF e MVP)Toni Kukoč (Mellor 6º Home)Phil Jackson1996-97Leste *Central ^1º6913.841—Gañada Primeira Rolda vs. Washington Bullets, 3–0 Gañadas Semifinais de Conferencia vs. Atlanta Hawks, 4–1 Gañadas Finais de Conferencia vs. Miami Heat, 4–1Gañadas Finais da NBA vs. Utah Jazz, 4–2 Michael Jordan(MVPF)Phil Jackson1997-98Leste *Central ^1º6220.756—Gañada Primeira Rolda vs. New Jersey Nets, 3–0 Gañadas Semifinais de Conferencia vs. Charlotte Hornets, 4–1 Gañadas Finais de Conferencia vs. Indiana Pacers, 4–3Gañadas Finais da NBA vs Utah Jazz, 4–2Michael Jordan(MVP All-Star Game, MVPF e MVP)Phil Jackson1998-99LesteCentral8º1337.26020Non chegou a playoffs—Tim Floyd1999-00LesteCentral8º1765.20739Non chegou a playoffsElton Brand (Rookie do Ano)Tim Floyd2000-01LesteCentral8º1567.18337Non chegou a playoffs—Tim Floyd 2001-02LesteCentral8º2161.25629Non chegou a playoffs—Tim Floyd  Bill Berry  Bill Cartwright2002-03LesteCentral6º3052.36620Non chegou a playoffs—Bill Cartwright2003-04LesteCentral8º2359.28038Non chegou a playoffs—Bill Cartwright  Pete Myers  Scott Skiles2004-05LesteCentral2º ¤4735.5737Perdida Primeira Rolda vs. Washington Wizards 4–2Ben Gordon (Mellor 6º Home)Scott Skiles2005-06LesteCentral4º ¤4141.50023Perdida Primeira Rolda vs. Miami Heat 4–2—Scott Skiles2006-07LesteCentral3º ¤4933.5984Gañada Primeira Rolda vs. Miami Heat, 4–0 Perdidas Semifinais de Conferencia vs. Detroit Pistons, 4–2Luol Deng (Xogador máis deportivo)Scott Skiles2007-08LesteCentral4º3349.40226Non chegou a playoffs—Scott Skiles  Pete Myers  Jim Boylan2008-09LesteCentral2º ¤4141.50025Perdida Primeira Rolda vs. Boston Celtics 4–3Derrick Rose (Rookie do Ano)Vinny Del Negro2009-10LesteCentral3º ¤4141.50020Perdida Primeira Rolda vs. Cleveland Cavaliers 4–1—Vinny Del Negro2010-11LesteCentral ^1º ^6220.756–Gañada Primeira Rolda vs. Indiana Pacers 4–1Gañadas Semifinais de Conferencia vs. Atlanta Hawks 4–2Perdidas Finais de Conferencia vs. Miami Heat 4–1Tom Thibodeau (Adestrador do Ano)Derrick Rose (MVP)Tom Thibodeau2011-12LesteCentral ^1º ^5016.758–Perdida Primeira Rolda vs. Philadelphia 76ers 4–2—Tom Thibodeau2012-13LesteCentral2º ¤4537.5494Gañada Primeira Rolda vs. Brooklyn Nets 4–3Perdidas Semifinais de Conferencia vs. Miami Heat 4–1—Tom Thibodeau2013-14LesteCentral2º ¤4834.5858Perdida Primeira Rolda vs. Washington Wizards 4–1Joakim Noah (Xogador Defensivo do Ano)Tom Thibodeau
 Récords da historia da franquía 
Actualizado a 1 de maio de 2014.
{| class="wikitable" style="text-align:center; font-size:95%"
|-
!Estatísticas
!Vitorias
!Derrotas
!%
|-
|Récord na tempada regular (1966–presente)|2023
|1864
|.520
|-
|Récord na postempada (1966–presente)
|178
|148
|.551
|-
|Récord na tempada regular e na postempada|2201|2012|.523|}

 Xogadores 
 Cadro actual 

 Líderes históricos Negra indica que ao xogador segue en activo na franquía.
Cursiva indica que ao xogador segue en activo, mais non na franquía.Puntos anotados (temporada regular) (a finais da temporada ) Michael Jordan (29.277)
 Scottie Pippen (15.123)
 Bob Love (12.623)
 Luol Deng (10.286)
 Jerry Sloan (10.233)
 Chet Walker (9.788)
 Artis Gilmore (9.288)
 Kirk Hinrich (8.467)
 Reggie Theus (8.279)
 Ben Gordon (7.372)
 Derrick Rose (7.140)
 Horace Grant (6.866)
 Norm Van Lier (6.505)
 Toni Kukoč (6.148)
 Orlando Woolridge (6.146)
 Dave Greenwood (5.824)
 B.J. Armstrong (5.553)
 Mickey Johnson (5.531)
 Dave Corzine (5.457)
 Joakim Noah (5.258)
 John Paxson (4.932)
 Bob Boozer (4.807)
 Tom Boerwinkle (4.596)
 Quintin Dailey (4.473)
 Bob Weiss (4.445)
 Carlos Boozer (4.347)
 Taj Gibson (4.133)
 Andres Nocioni (4.120)
 Clem Haskins (3.703)
 Bill Cartwright (3.638)Outras estatísticas (temporada regular) (a finais da temporada )Minutos xogados Michael Jordan (35.887)
 Scottie Pippen (30.269)
 Jerry Sloan (24.798)
 Kirk Hinrich (23.150)
 Luol Deng (22.882)Rebotes Michael Jordan (5.836)
 Tom Boerwinkle (5.745)
 Scottie Pippen (5.726)
 Jerry Sloan (5.385)
 Artis Gilmore (5.342)Asistencias Michael Jordan (5.012)
 Scottie Pippen (4.494)
 Kirk Hinrich (3.769)
 Norm Van Lier (3.676)
 Reggie Theus (2.472)Roubos Michael Jordan (2.306)
 Scottie Pippen (1.792
 Kirk Hinrich (850)
 Norm Van Lier (724)
 Luol Deng (639)Tapóns Artis Gilmore (1.029)
 Michael Jordan (828)
 Joakim Noah (790)
 Scottie Pippen (774)
 Taj Gibson''' (585)

 Membros do Basketball Hall of Fame 
Membros do Basketball Hall of Fame dos Chicago BullsXogadoresNºNomePosiciónPeríodoAno de ingreso 42  Nate Thurmond  P  1974–76  1985 8  George Gervin  E  1985–86  1996 00  Robert Parish  P  1996–97  2003 23  Michael Jordan 1  E  1984–931995–98  2009 33  Scottie Pippen 2  A  1987–982003–04  2010 53  Artis Gilmore  P  1976–821987  2011 91  Dennis Rodman  A  1995–98  2011 25  Chet Walker  A  1962–69  2012 5  Guy Rodgers  B  1966–67  2014AdestradoresNºNomePosiciónPeríodoAno de ingreso– Phil Jackson  Adestr.  1989–98  2007– Jerry Sloan 3  Adestr.  1979–82  2009ContribuidoresNºNomePosiciónPeríodoAno de ingreso– Jerry Colangelo 4  –  1968–95  2004
Notas
 1 En total, Jordan foi incluído no Hall of Fame dúas veces: como xogador e como membro Equipo Olímpico de 1992.
 2 En total, Pippen foi incluído no Hall of Fame dúas veces: como xogador e como membro Equipo Olímpico de 1992.
 3 Incluído como adestrador, tamén foi xogador dos Bulls (1966–76).
 4 Colangelo traballou para o equipo como director de mercadotecnia, olleiro e asistente do presidente.

 Dorsáis retirados 
Os seguintes son os dorsais retirados polos Chicago Bulls aos xogadores máis destacados da súa historia. Alén deles, Peter Jackson, Johnny Kerr e Jerry Krause, teñen pancartas retirados na súa honra aínda que non exerceron como xogadores do club. Peter Jackson foi adestrador asistente do equipo entre 1987–1989 e adestrador principal entre 1989–1998. Johnny Kerr foi adestrador do equipo entre 1966–1968, director de negocios entre 1973–1975 e locutor nos partidos dos Bulls entre 1977–2009. Pola súa parte, Jerry Krause foi director xeral do equipo entre o 26 de marzo de 1985 e o 7 de abril de 2003.

 Dorsais retirados polos Chicago BullsNºXogadorPosiciónPeríodoData de retiro do Nº 4   E  1966–1976  17 de febreiro de 1978 10    AP  1968–1976  14 de xaneiro de 1994 23    E  1984–1992; 1994–1997  1 de novembro de 2003 33    A  1987–1997; 2003  9 de decembro de 2005 −    −  1987–1997  5 de maio de 1999 −  Johnny Kerr  −  1966−2008  10 de febreiro de 2009 -  Jerry Krause  −  1985–2003  31 de outubro de 2003

 Galardóns 

 Premios 
MVP da Tempada da NBA
 Michael Jordan - 1988, 1991, 1992, 1996, 1998
 Derrick Rose - 2011

Mellor Defensor
 Michael Jordan - 1988
 Joakim Noah - 2014

Rookie do Ano da NBA
 Michael Jordan - 1985
 Elton Brand - 2000 (Co-Rookie do Ano)
 Derrick Rose - 2009

Mellor Sexto Home da NBA
 Toni Kukoč - 1996
 Ben Gordon - 2005

Xogador máis deportivo da NBA
 Luol Deng - 2007

Xogador máis mellorado da NBA
 Jimmy Butler - 2015

Cidadán do Ano da NBA
 Pau Gasol - 2015

MVP do All-Star Game
 Michael Jordan - 1988, 1996, 1998
 Scottie Pippen - 1994

MVP das Finais da NBA
 Michael Jordan - 1991, 1992, 1993, 1996, 1997, 1998

Adestrador do Ano da NBA
 Johnny Kerr - 1967
 Dick Motta - 1971
 Phil Jackson - 1996
 Tom Thibodeau - 2011

Executivo do Ano da NBA
 Jerry Krause - 1988, 1996
 Gar Forman - 2011Primeiro equipo All-NBA
 Michael Jordan - 1987, 1988, 1989, 1990, 1991, 1992, 1993, 1996, 1997, 1998
 Scottie Pippen - 1994, 1995, 1996
 Derrick Rose - 2011
 Joakim Noah - 2014

Segundo equipo All-NBA
 Bob Love - 1971, 1972
 Norm Van Lier - 1974
 Michael Jordan - 1985
 Scottie Pippen - 1992, 1997
 Pau Gasol - 2015

Terceiro equipo All-NBA
 Scottie Pippen - 1993, 1998

Primeiro Quinteto Defensivo da NBA
 Jerry Sloan - 1969, 1972, 1974, 1975
 Norm Van Lier - 1974, 1976, 1977
 Michael Jordan - 1988, 1989, 1990, 1991, 1992, 1993, 1996, 1997, 1998
 Scottie Pippen - 1992, 1993, 1994, 1995, 1996, 1997, 1998, 1999
 Dennis Rodman - 1996
 Joakim Noah - 2013, 2014

Segundo Quinteto Defensivo da NBA
 Jerry Sloan - 1970, 1971
 Norm Van Lier - 1972, 1973, 1975, 1978
 Bob Love - 1972, 1974, 1975
 Artis Gilmore - 1978
 Scottie Pippen - 1991
 Horace Grant - 1993, 1994
 Kirk Hinrich - 2007
 Ben Wallace - 2007
 Joakim Noah - 2011
 Luol Deng - 2012
 Jimmy Butler - 2014, 2015Primeiro Quinteto de Rookies NBA
 Erwin Mueller - 1967
 Clifford Ray - 1972
 Scott May- 1977
 Reggie Theus - 1979
 David Greenwood - 1980
 Quintin Dailey - 1983
 Michael Jordan - 1985
 Charles Oakley - 1986
 Elton Brand - 2000
 Kirk Hinrich - 2004
 Luol Deng - 2005
 Ben Gordon - 2005
 Derrick Rose - 2009
 Taj Gibson - 2010
 Nikola Mirotić - 2015

Segundo Quinteto de Rookies NBA
 Stacey King - 1990
 Toni Kukoc - 1994
 Ron Artest - 2000
 Marcus Fizer - 2001
 Jay Williams - 2003
 Tyrus Thomas - 2007

 Récords 
 Mellor balance da historia cun 72-10 en 1996.
 Máis partidos gañados consecutivamente: 44 dende 1994-95 a 1995-96.
 Menos puntos por partido nunha tempada despois da 1954-1955: 81.9 en 1998-99.
 Menos puntos nun partido despois da tempada 1954-55: 49, o 10 de abril de 1999.
 Récord compartido de xogadores con máis de 40 puntos nun encontro: 2 , Michael Jordan con 44 e Scottie Pippen con 40 o 18 de febreiro de 1996 contra os Indiana Pacers.
 Récord compartido de porcentaxe máis baixa de tiros libres anotados de ámbolos dous equipos nun partido: 0.410 cos Lakers o 7 de febreiro de 1968.
 Récord compartido de máis faltas personáis nun só partido entre os dous equipo: 87 cos Portland Trail Blazaers o 16 de marzo de 1987.
 Michael Jordan: máis puntos nun partido de playoffs: 63 contra os Boston Celtics o 20 de abril de 1986.
 Michael Jordan: récord de partidos de playoffs consecutivos anotando máis de 20 puntos: 60, dende o 2 de marzo de 1989 ata o 11 de maio de 1993.
 Michael Jordan: máis tiros libres anotados nun cuarto dun partido de playoffs: 13 contra os Detroit Pistons o 21 de maio de 1991.
 Michael Jordan: máis tiros libres anotados nun cuarto dun partido de playoffs: 13 contra os Detroit Pistons o 21 de maio de 1991.
 Michael Jordan: máis triplas anotadas nunha metade dun partido de playoffs: 6 contra os Portland Trail Blazers o 3 de xuño de 1992.
 Will Perdue Récord compartido de menos minutos xogados nun partido de playoffs por un xogador descalificado por faltas: 7 contra os New York Knicks o 14 de maio de 1992.
 Michael Jordan: máis puntos nunha serie de playoffs a tres encontros: 135 contra os Miami Heat en 1992.
 Michael Jordan: máis puntos nunha serie de playoffs a cinco encontros: 226 contra os Cleveland Cavaliers en 1998.
 Michael Jordan: máis tiros de campo nunha serie de playoffs a tres encontros: 53 contra os Miami Heat en 1992.
 Michael Jordan: máis tiros de campo nunha serie de playoffs a cinco partidos: 86 contra os Philadelphia 76ers en 1990.
 Michael Jordan: máis tiros de campo nunha serie de playoffs a seis partidos: 101 contra os Phoenix suns en 1993.
 Récord compartido: Máis xogadores que anotaron menos de dez puntos nun encontro de playoffs: 4 cos Miami Heat o 24 de maio de 1997,
 Pocentaxe de rebotes defensivos máis altos nun encontro de playoffs: 0.952 contra os Golden State Warriors o 30 de abril de 1975.
 Récord compartido: Porcentaxe de tiros libres máis alto dun equipo en playoffs: 1.000 contra os Cleveland Cavaliers o 19 de maio de 1992.

 Notas 

 Véxase tamén 
 Ligazóns externas 
 Web oficial dos Chicago Bulls (en inglés).
 Bullscast - Podcast dedicado ós Chicago Bulls (en inglés).
 Chicago Bulls NBA 2007

Categoría:Chicago Bulls